Uusi Lahti

Uusi Lahti oli Lahdessa keskiviikkoisin ja lauantaisin 52 500 kappaleena (vuonna 2016) levinnyt ilmaisjakelulehti. Lehti jaettiin kuukauden ensimmäisenä keskiviikkona myös vanhan Nastolan alueelle, jolloin sen kokonaisjakelu oli 59 250 kappaletta. Lehden kustantaja oli Hämeen Media Oy, joka kuului Keskisuomalainen-konserniin. Lehden päätoimittajana toimi vuodesta 2008 Tommi Berg, edellinen päätoimittaja oli Kari Naskinen.  

Uusi Lahti voitti Vuoden kaupunkilehti -kilpailun 2014. Lehden verkkosivut palkittiin Suomen kaupunkilehtien parhaina verkkosivuina vuonna 2015.  

Syksyllä 2005 Uusi Lahti sai Julkisen sanan neuvostolta huomautuksen seksuaalivähemmistöjä käsitelleestä halventaneesta pääkirjoituksesta.

Uusi Lahti -lehti oli perinteisen lahtelaisen jalkapallotapahtuman Lahti Cupin pääyhteistyökumppani ja turnaus tunnettiin pitkään Uusi Lahti Cupina.

Uusi Lahti lakkautettiin joulukuussa 2025. Sen korvasi saman kustantajan uusi ilmaisjakelulehti ESS Viikko. Lehden painos oli lakkauttamishetkellä 40 tuhatta.

Lähteet

 Aiheesta muualla 

Uusi Lahti

Luokka:Suomalaiset kaupunkilehdet
Luokka:Lahden media
Luokka:Hämeen Media
Luokka:Ilmestymästä lakanneet suomalaiset sanomalehdet